

R E P U B L I K A H R V A T S K A

BJELOVARSKO-BILOGORSKA ŽUPANIJA

**OPĆINA KAPELA**

OPĆINSKO VIJEĆE

KLASA : 400-08/20-02/4

URBROJ: 2103/02-02-20-4

Kapela, 22. prosinca 2020.

Na temelju članka 14. Zakona o proračunu («Narodne novine», broj 87/08, 136/12, 15/15) i članka 32. Statuta Općine Kapela («Službeni glasnik Općine Kapela» broj 01/18 i 01/20) Općinsko vijeće Općine Kapela na 32. sjednici održanoj dana 22. prosinca 2020. godine, donosi slijedeću

**O D L U K U**

**o izvršavanju Proračuna Općine Kapela za 2021. godinu**

I. OPĆE ODREDBE

Članak 1.

Ovom se Odlukom uređuje postupanje s prihodima i primicima, rashodima i izdacima proračuna Općine Kapela za 2021. godinu, izvršavanje proračuna, upravljanje imovinom, korištenje namjenskih prihoda, opseg zaduživanja i izdavanje jamstava te prava i obveze korisnika proračunskih sredstava.

Članak 2.

U izvršenju Proračuna primjenjuju se odredbe Zakona o proračunu i Zakona o financiranju jedinica lokalne i područne ( regionalne ) samouprave.

Članak 3.

Stvarna naplata prihoda nije ograničena procjenom prihoda u Proračunu, a iznosi rashoda i izdataka utvrđeni u Proračunu smatraju se maksimalnim svotama.

II. STRUKTURA PRORAČUNA

Članak 4.

Proračun se sastoji od općeg i posebnog dijela. Opći dio Proračuna sastoji se od Računa prihoda i rashoda i računa financiranja.

Posebni dio Proračuna sastoji se od plana rashoda i izdataka raspoređenih u programe za tekuću proračunsku godinu prema organizacijskoj, ekonomskoj, funkcijskoj, lokacijskoj, izvorima financiranja i programskoj klasifikaciji.

III. PLANIRANJE I IZVRŠAVANJE PRORAČUNA

Članak 5.

Sredstva iz Proračuna osiguravaju se korisnicima koji su u njegovom Posebnom dijelu određeni za nositelje u na pojedinim stavkama.

Proračunska sredstva smiju se koristiti samo za namjene koje su određene proračunom, i to do visine utvrđene u njegovom Posebnom dijelu.

Članak 6.

Korisnici, sredstva osigurana u proračunu, moraju koristiti racionalno i u skladu s aktima o korištenju, odnosno raspolaganju tim sredstvima.

Članak 7.

Aktivnosti i projekti za koje su sredstva osigurana u proračunu tekuće godine, a nisu izvršeni do visine utvrđene proračunom, mogu se u toj visini izvršavati u sljedećoj godini, u prvim izmjenama i dopunama proračuna, u proračunu za navedene rashode osigurati će se proračunska pozicija.

Članak 8.

Plaćanje predujma moguće je samo iznimno i na temelju prethodne suglasnosti Načelnika.

Članak 9.

Ako se prihodi – primici Proračuna ne naplaćuju u planiranim svotama i planiranoj dinamici tijekom godine, prednost u podmirivanju rashoda Proračuna imaju rashodi – izdaci za redovnu djelatnost Općine Kapela.

Članak 10.

Ako tijekom godine dođe do neusklađenosti planiranih prihoda – primitaka i rashoda – izdataka Proračuna predložiti će se Općinskom vijeću Općine Kapela donošenje Izmjena i dopuna Proračuna.

IV. KORIŠTENJE NAMJENSKIH PRIHODA I PRIMITAKA

Članak 11.

Namjenski prihodi i primici proračuna, određeni člankom 48. stavkom 1. Zakona o proračunu uplaćuju se u proračun.

Neplanirane, a uplaćene pomoći i donacije mogu se koristiti prema naknadno utvrđenim aktivnostima ili projektima uz prethodnu suglasnost Načelnika.

V. UPRAVLJANJE OPĆINSKOM IMOVINOM

Članak 12.

Slobodnim novčanim sredstvima na računu proračuna upravlja Načelnik. Prihodi od upravljanja slobodnim novčanim sredstvima s računa proračuna prihodi su proračuna.

Raspoloživa novčana sredstva mogu se oročavati kod poslovne banke.

Članak 13.

Upravljanje nefinancijskom dugotrajnom imovinom Općine podrazumijeva njeno korištenje, održavanje i davanje u zakup.

Tijela općinske uprave upravljaju nefinancijskom dugotrajnom imovinom Općine koju posjeduju za obavljanje poslova iz svog djelokruga rada sukladno općim aktima općine, brigom dobrog gospodara i vode popis o toj imovini u skladu sa zakonom.

VI. ZADUŽIVANJE I DAVANJE JAMSTAVA

Otplata glavnice duga, iskazana u Računu financiranja Proračuna za 2021. godinu, te pripadajuće kamate, u izvršavanju Proračuna imaju prioritet pred svim ostalim izdacima.

Općina Kapela može se zaduživati uzimanjem kredita, zajmova i izdavanjem vrijednosnih papira

sukladno propisima utvrđenima Zakonom o proračunu.

Općina Kapela može se kratkoročno zadužiti najduže do 12 mjeseci za premošćivanje jaza

nastalog zbog različite dinamike priljeva sredstava i dospijeća obveza, bez mogućnosti daljnjeg reprogramiranja ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova.

Općina Kapela se može kratkoročno zadužiti uzimanjem kredita ili zajmova kod poslovnih banaka i drugih kreditnih institucija ili okvirnog kredita kod poslovne banke kod koje ima otvoren račun.

Članak 14.

Trgovačko društvo u vlasništvu Općine Kapela može se dugoročno zadužiti samo za investicijske projekte uz suglasnost Načelnika.

Zahtjev se podnosi u pismenom obliku i mora sadržavati: namjenu kredita, naziv kreditora i uvjete kreditiranja s planom otplate.

U opseg mogućeg zaduživanja jedinice lokalne i područne (regionalne) samouprave uključuju se izdane suglasnosti iz stavka 1. članka 90. Zakona o proračunu.

Općina Kapela o izdanim suglasnostima obvezna je izvijestiti Ministarstvo financija sukladno članku 90. stavcima 4. i 5. Zakona o proračunu.

Načelnik može dati jamstvo trgovačkom društvu u vlasništvu, ali je obvezno prije davanja jamstva ishoditi suglasnost ministra financija.

Općina Kapela obvezna je izvještavati Ministarstvo financija sukladno članku 91. stavcima 6. i 7. Zakona o proračunu.

Članak 15.

Prihodi što ih tijela Upravnog odjela ostvare obavljanjem ostalih poslova vlastite djelatnosti prihodi su Proračuna i uplaćuju se na njegov račun.

Članak 16.

Pogrešno ili više uplaćeni prihodi u Proračun vraćaju se uplatiteljima na temelju naloga načelnika na teret tih prihoda, temeljem zahtjeva uplatitelja i priloženog dokaza o pogrešno ili više uplaćenom prihodu.

VII. ZAVRŠNE ODREDBE

Članak 17.

Ova odluka objaviti će se u «Službenom glasniku Općine Kapela» i na internetskim stranicama Općine Kapela, a stupa na snagu 01. siječnja 2021. godine.

**OPĆINSKO VIJEĆE OPĆINE KAPELA**

**PREDSJEDNIK**

***Viktor Vidojević***